Τζέραλντ Ντάρελ

Βιογραφία

Ο Τζέραλντ Ντάρελ γεννήθηκε στις 7 Ιανουαρίου 1925 στο Jamshedpur της Ινδίας. Ήταν το πέμπτο και τελευταίο παιδί (μια μεγαλύτερη αδερφή του πέθανε όταν ήταν βρέφος) της Λουίζα Φλώρενς Ντίξι και του Λώρενς Σάμιουελ Ντάρελ. Και οι δυο γονείς του γεννήθηκαν στην Ινδία και είχαν αγγλική και ιρλανδική καταγωγή. Ο πατέρας του Ντάρελ ήταν Βρετανός μηχανικός και ο Τζέραλντ πέρασε το μεγαλύτερο μέρος της βρεφικής του ηλικία με μια μπέιμπι-σίτερ. Ο Ντάρελ θυμάται την πρώτη του επίσκεψη σε ζωολογικό κήπο στην Ινδία και από τότε ξεκίνησε η αγάπη του για τα ζώα.
Η οικογένεια μετακόμισε στην Βρετανία λίγο μετά τον θάνατο του πατέρα του το 1928 και εγκαταστάθηκε στο Upper Norwood στο Βόρειο Λονδίνο. Ο Ντάρελ φοίτησε στο Wickwood School αλλά συχνά παρέμενε στο σπίτι λέγοντας ψέματα ότι ήταν άρρωστος. Σπούδασε στο St Josephs School.

Κέρκυρα

Η Λουίζα Φλώρενς Ντάρελ μετακόμισε με τα τρία μικρότερα παιδιά της (Λέσλι, Μάργκαρετ, Τζέραλντ) στην Κέρκυρα το 1935 και έζησε με τον μεγαλύτερο γιο της Λώρενς, ο οποίος ζούσε εκεί με την σύζυγό του. Ήταν στην Κέρκυρα που ο Ντάρελ ξεκίνησε να μαζεύει και να φυλάει σ εκλουβιά τα ζώα του νησιού.
Η οικογένεια έζησε στην Κέρκυρα μέχρι το 1939. Η παραμονή τους στο νησί αποτέλεσε αργότερα το θέμα του βιβλίου του Η Οικογένειά Μου και Άλλα Ζώα και των συνεχειών του Ο Κήπος των Θεών και Πουλιά, Τέρατα και Συγγενείς Τους, παράλληλα με κάποιες μικρές ιστορίες όπως Το γαϊδουράκι μου η Σάλλυ. Ο Ντάρελ έλαβε κατ'οίκον εκπαίδευση την περίοδο εκείνη από οικογενειακούς φίλους και ιδιωτικούς καθηγητές, κυρίως φίλοι του μεγαλύτερου αδερφού του Λώρενς (που αργότερα έγινε πετυχημένος μυθιστοριογράφος).
Ο Θεόδωρος Στεφανίδης, Έλληνας γιατρός, επιστήμονας, ποιητής, φιλόσοφος και φίλος ενός από τους καθηγητές του Ντάρελ, έγινε ο καλύτερος φίλος και μέντορας του Ντάρελ ενώ οι ιδέες του επηρέασαν αρκετά τον νεαρό φυσιοδίφη. Οι δυο τους εξερεύνησαν την κερκυραϊκή φύση και ο Ντάρελ φιλοξένησε μια μεγάλη ποικιλία από ζώα σε διάφορα χάρτινα και γυάλινα κουτιά. Η κόρη του Στεφανίδη, Αλεξία Μερκούρη (γενν. 1927), τους συνόδευε στις εξερευνήσεις τους. Τον Απρίλιο του 2017 ήταν η μόνη εν ζωή μάρτυρας εκείνης της περιόδου και είχε ισχυριστεί ότι και οι δυο οικογένειες ήλπιζαν πως η ίδια και ο Ντάρελ θα παντρεύονταν κάποια μέρα, ωστόσο αυτό το σχέδιο σταμάτησε με την έκρηξη του πολέμου το 1939. Άλλη σημαντική επιρροή κατά την διάρκεια εκείνων των εκπαιδευτικών ετών, σύμφωνα με τον Ντάρελ, ήταν τα έργα του Γάλλου φυσιοδίφη Jean Henri Fabre.

Λονδίνο και ζωολογικός κήπος Whipsnade

Με την έκρηξη του Β' Παγκοσμίου Πολέμου το 1939 ο Ντάρελ, η μητέρα του, ο αδερφός του Λέσλι και η Ελληνίδα νοσοκόμα Μαρία Κοντού επέστρεψαν στην Βρετανία. Ο Ντάρελ δεν μπορούσε να βρει εύκολα δουλειά τόσο κατά την διάρκεια του πολέμου όσο και τα χρόνια μετά την λήξη του, ειδικά για έναν νέο που είχε λάβει κατ'οίκον εκπαίδευση, αλλά ο ίδιος εργάστηκε σε ένα ενυδρείο και σε ένα μαγαζί που πουλούσε κατοικίδια ζώα. Κάποιες από τις δυσκολίες που αντιμετώπισε εκείνη την περίοδο περιγράφονται στο βιβλίο Fillets of Plaice.
Το 1943 τον κάλεσαν να λάβει μέρος στον πόλεμο αλλά απαλλάχθηκε από τα στρατιωτικά του καθήκοντα για λόγους υγείας και έτσι ζήτησε να συνεισφέρει στον πόλεμο μέσω της εργασίας του σε κάποια φάρμα. Μετά τον πόλεμο, ο Ντάρελ έγινε επιστάτης στον ζωολογικό κήπο Whipsnade. Αυτή η κίνηση πραγματοποίησε ένα όνειρο ζωής του Ντάρελ : ο ίδιος ισχυρίζεται στο βιβλίο του The Stationary Ark ότι η πρώτη λέξη που μπορούσε να διατυπώσει με σαφήνεια ήταν "ζωολογικός κήπος". Το βιβλίο Beasts in My Belfry αναπολεί γεγονότα εκείνης της περιόδου.

Πρώτες εξερευνήσεις ζώων

Τον Μάιο του 1946 ο Ντάρελ έφυγε από τον ζωολογικό κήπο Whipsnade προκειμένου να ξεκινήσει με μια ομάδα εξορμήσεις στην άγρια φύση αλλά απορρίφθηκε να γίνει μέλος της ομάδας αυτής εξαιτίας της έλλειψης εμπειρίας. Οι εξορμήσεις στην άγρια φύση ξεκίνησαν για τον Ντάρελ το 1947 με ένα ταξίδι στο Καμερούν μαζί με τον ορνιθολόγο John Yealland, το οποίο χρηματοδοτήθηκε με £3,000 από τον πατέρα του με την ευκαιρία των 21ως γενεθλίων του. Τα ζώα που έφερε πίσω πουλήθηκαν στα London Zoo, Chester Zoo, Paignton Zoo, Bristol Zoo και Belle Vue Zoo. Συνέχισε για αρκετές δεκαετίες παρόμοιες εξορμήσεις, κατά την διάρκεια των οποίων έγινε διάσημος για το έργο του στην διατήρηση της άγριας ζωής.
Στις εξορμήσεις του συνοδευόταν από τον Ken Smith : επαναλήφθηκε το ταξίδι στο Καμερούν και στην Γουϊνέα το 1949 και το 1950 αντίστοιχα. Στο πρώτο από αυτά τα ταξίδια, συνάντησε και έγινε φίλος με τον Achirimbi II, έναν αφρικανό αριστοκράτη που τον βοήθησε να οργανώσει μελλοντικές αποστολές.

Συγγραφική δραστηριότητα

Από τη δεκαετία του 1950 ο Νταρελ ξεκίνησε να γράφει βιβλία με παρότρυνση του ήδη γνωστού συγγραφέα αδελφού του Λώρενς Ντάρελ, με ιδιαίτερη επιτυχία, αφού πολλά από αυτά μεταφέρθηκαν στην τηλεόραση και στον κινηματογράφο.

Η οικογένειά μου και άλλα ζώα

Το βιβλίο Η οικογένειά μου και άλλα ζώα (My family and other animals) είναι ένα αυτοβιογραφικό έργο του Τζέραλντ Ντάρελ, που περιγράφει τη ζωή της οικογένειας Ντάρελ στην Κέρκυρα μεταξύ 1935 και 1939. Αποτελεί το πρώτο μέρος μιας «κερκυραϊκής τριλογίας» μαζί με το Πουλιά, κτήνη και συγγενείς και το Ο κήπος των Θεών. Εκδόθηκε για πρώτη φορά το 1956 με μεγάλη επιτυχία.Επισης,αποτέλεσε το υλικό για μια επιτυχημένη σειρά του BBC το 1987, μια κινηματογραφική ταινία το 2005 και ένα θεατρικό έργο το 2006, στην 50ή επέτειο κυκλοφορίας του.
Στην ελληνική γλώσσα το βιβλίο έχει κυκλοφορήσει σε μετάφραση Μαρίνας Δημητρά και Δήμητρας Σίμου από τις εκδόσεις «Άμμος» το 1999 και από τις εκδόσεις «Καλειδοσκόπιο» το 2015.

Θάνατος

Μια δύσκολη ζωή έξω στην φύση οδήγησε τον Ντάρελ σε προβλήματα υγείας την δεκαετία του 1980. Υπεβλήθη σε χειρουργική επέμβαση στο ισχίο σε μια προσπάθεια να καταπολεμήσει το πρόβλημα της αρθρίτιδας που αντιμετώπιζε αλλά υπέφερε και από προβλήματα στο συκώτι εξαιτίας του αλκοολισμού. Η υγεία του επιδεινώθηκε μετά από ένα ταξίδι στην Μαδαγασκάρη το 1990. Ο Ντάρελ υπεβλήθη σε μεταμόσχευση συκωτιού στο King's College Hospital στις 28 Μαρτίου 1994 και πέθανε από σηψαιμία στις 30 Ιανουαρίου 1995, λίγο μετά τα 70α γενέθλιά του στο Jersey General Hospital. Οι στάχτες του τάφηκαν στο Jersey Zoo, κάτω από μια πλάκα με ένα παράθεμα του William Beebe.
The beauty and genius of a work of art may be re-conceived, though its first material expression be destroyed; a vanished harmony may yet again inspire the composer; but when the last individual of a race of living beings breathes no more, another heaven and another earth must pass before such a one can be again. (The Bird, 1906)
Μια τελετή μνήμης της ζωής και του έργου του Ντάρελ πραγματοποιήθηκε στο Μουσείο Φυσικής Ιστορίας του Λονδίνου στις 28 Ιουνίου 1995. Οι συμμετέχοντες περιλάμβαναν προσωπικούς φίλους όπως οι David Attenborough και Πριγκίπισσα Άννα.